cyanic-selkie/wikianc huggingface dataset:
সূর্য কন্যা
কাহিনী সংক্ষেপ
১৯৭৫ সালের দিকে এমন একটি প্রেক্ষাপট নিয়ে চলচ্চিত্র নির্মাণ সে সময় এ ছবির কলাকুশলীদের উন্নত রুচি এবং তাদের ভাবনার ছাপ প্রকাশিত ‘শহরের একজন ভবঘুরে শিল্পী লেলিন বিশ্বাস পড়া লেখা শেষ করে চাকরী না করে আর্ট নিয়ে স্বপ্ন দেখে । সে কল্পনা প্রিয় একজন মানুষ অসম্ভব কে কল্পণার স্থান দেয় । ফাঁকা মাঠ দুপুর বেলা বক্তিতা করে । রাস্তায় রাস্তায় ঘুরে বেরায় । তার বাড়িতে রয়েছে বিবাহ উপযোগী বোন যে বোন লেলিনের বাড়ির মধ্যে সব থেকে কাছের মানুষ । বাাবা চাকরীর শেষ জীবনে এস একজন সাধারণ মধ্যবৃত্তির মতো স্বপ্ন দেখে তার ছেলেরা বড় কিছু করবে তার মেয়ের বড় কোন আমলা বা ডাক্তারের সাতে বিয়ে হবে ,কিন্তু লেলিন এ সকল চিন্তার ‍বিরুদ্ধে সাধ্যমত চিন্তা ও সাধ্যমত ভাবনা ভাবায় সে বিশ্বাসী । লেলিনের কলেজ বন্ধু বড় লোক বাবার সন্তান তাকে একটি চাকরীর ব্যবস্তা করে দেয় । একটি ভ্যারাইটি স্টোরের ডিসপ্লে আর্টিস্ট। রাতে দোকানে কাজ করা তার দায়িত্ব। দোকানে ডিসপ্লের জন্য সে একটা নারী মূর্তি বানায়, সে মূর্তির উপর এক সময় সে প্রেম অনুভব করে। শিল্পের ছোঁয়ায় সেই নারী মূর্তি প্রাণ ফিরে পায়। প্রণয় বন্ধনে অবদ্ধ হয় লেলিন নারী মূর্তির সাথে। রাতে তারা দেশে দেশে ঘুরে বেরায় স্বপ্ন আঁকে । লেলিনের বন্ধুর জীবনে আসে মনিকা, মনিকার সাথে তার প্রেমের পরিণয় হয় কিন্তু সে বিয়ে করতে রাজি নয় মনিকাকে।তার মতে “ভালোবাসি বলেই আমাদের  বিয়ে করা উচিত না ,বিয়ের ঘানিতে সব কিছু নিংড়ে বের হয়ে যায়” সে বিয়ে কে বিশ্বাস করতে পারে না ।লেলিন এর নারী মূর্তিটি  মানবী রূপ ধারণ করে হাজারো নারীর প্রতিনিধিত্ব করে । নারী হলো প্রভুর প্রতিভূ । তাদের মুক্তি দরকার । লেলিনিরে বোনের বান্ধবী সুজলা যার সাথে বিয়ে দেবার জন্য তার মা ও তার বোন লেলিন কে কয়েকবার বলেছে কিন্তু লেলিন বার বারি ফাঁকি দিয়ে চলে গেছে সে ওই নারী মূর্তিটিকে ভালোবাসে । লেলিন সে নারী মূর্তিটিকে এক নামে নয় হাজার নামে হাজার জনের তুলনায় তকে ডাকে। লেলিনের সে লাবণ্য তার সাথে দিনের আলোয় দেখা করা যায় না তাকে রাতেই দেখতে হয় । কিন্তু যে দিন রাতে সেই নারী মূর্তিটির মুক্তি পাবার কথা এবং লেলিনের তখন তার পাশে থাকার কথা সে রাতে লেলিন তাঁর বন্ধুর সাথে মদ খেয়ে অবচেতন হয়ে পড়ে থাকে। সজ্ঞনে আসার পর সে ছুটে চলে দোকানের সেই নারী মূর্তির কাছে । দরজা ভাঙ্গেতে গিয়ে আঘাত প্রাপ্ত হয়ে সে যখন মেডিকেলে আসে তখন সে দেখে তার মায়ের সাথে যে  মেয়েটি থাকে দেখতে এসেছে যার নাম সুজলা সে আসলে তার তৈরি করা সেই নারী মূর্তি।
কোহরাম
কোহরাম ১৯৯৯ সালের মেহুল কুমার পরিচালিত ভারতীয় হিন্দি অ্যাকশন চলচ্চিত্র । এতে প্রধান চরিত্রে অমিতাভ বচ্চন, নানা পাটেকর, ড্যানি ডেনজংপা এবং তাবু অভিনয় করেছেন, জয়া প্রধা, জ্যাকি শ্রফ এবং অন্যান্য সহায়ক চরিত্রে অভিনয় করেছেন।
পটভূমি
গল্পটি একটি সেনা কর্মকর্তার মৃত্যুর সঙ্গে শুরু হয়, কর্নেল বলবীর সিং সোধা (বচ্চন) কে এই বিষয়টি তদন্ত করতে বলা হয় এবং তিনি আবিষ্কার করেন যে মন্ত্রী বীরভদ্র সিং (ড্যানি ডেনজংপা) এই ষড়যন্ত্রে জড়িত। কর্নেল সোধি চেংগিজিকে হত্যার চেষ্টা করেন ও ব্যর্থ হন। লোকে জানে সোধি মারা গেছেন। তিনি মুম্বইয়ের দাদাভাই/দেবরাজ হাতোদা ছদ্মনাম নিয়ে বসবাস শুরু করেন। মেজর অজিত আর্যকে (পাটেকর) একজন বাঙালি সাংবাদিকের ছদ্মবেশে দাদাভাই/দেবরাজ হাতোদার সত্য পরিচয় জানতে প্রেরণ করা হয়। আর্য সমস্ত ঘটনা জানার পরে, কর্নেল সোধির সাথে যোগ দেন ও সাথে মন্ত্রীকে বিচারের সামনে আনতে এবং সন্ত্রাসী গোষ্ঠীটি খতম করতে চান। মেজর অজিত আর্যের প্রেমিকা যিনি একজন পুলিশ অফিসার, তাদেরকে সহায়তা করেন।
নির্মাণ
মৃত্যুদাতা (১৯৯৯) ছবিটি বক্স অফিসে ফ্লপ হওয়ার পরে পরিচালক মেহুল কুমার অমিতাভ বচ্চনকে নিয়ে আরও একটি ছবি বানাতে চেয়েছিলেন। এই দুটি ছবিই প্রযোজনা করেছে অমিতাভ বচ্চন কর্পোরেশন। এই যখন তিনি কোহরামের জন্য ধারণা নিয়ে এসেছিলেন, তখন ঘোষিত মুল অভিনয় শিল্পী হিসেবে ডিম্পল কাপাডিয়া, আরশাদ ওয়ারসি এবং কারিশমা কাপুরকে নিয়েছিলেন। এবং শিরোনাম দিয়েছিলেন "আয়ে ওয়াতনে তেরে লিয়"। তবে পরে তা বাতিল হয়ে যায় এবং এই চলচ্চিত্রটি তৈরি হয়েছিল। প্রাথম দিকে নানা পাটেকর, মেহুল কুমারের প্রস্তাব প্রত্যাখ্যান করেছিলেন, তবে পরে ছবিটি করতে রাজি হন। প্রথমদিকে ছবিটি ১৩ আগস্ট মুক্তি পাওয়ার কথা থাকলেও তারপরে মেহুল কুমার এটিকে ৬ আগস্টে মুক্তি দিয়েছিলেন।
সমালোচকদের অভ্যর্থনা
কোহরাম মিশ্র পর্যালোচনা পেয়েছিলেন তবে কুমার আগের ছবি মৃত্যুদাতার চেয়ে ভাল পেয়েছিলেন। যদিও রোটেন টমেটোতে মাত্র ১৬% ব্যবহারকারী এটি পছন্দ করেছেন, সমালোচক অজয় চতুর্বেদী এটিকে গড় চলচ্চিত্র বলে অভিহিত করেছেন। তিনি বলেছিলেন যে প্রথমার্ধটি ভাল থাকলেও দ্বিতীয়ার্ধটি জোর করে সম্পাদিত হয়, তবে ছবিটি নানা পাটেকর ভক্তদের জন্য একটি ট্রিট। ছবিতে তাবু র অভিনয়ের প্রশংসাও করেছেন তিনি।
বক্স অফিস
কোহরাম বক্স অফিসে ১৩৩ মিলিয়ন আয় করেছেন, মার্কিন যুক্তরাষ্ট্রে এটির সংগ্রহ ছিল $৭০,২৫৭। এটি একটি গড় পারফর্মার হিসাবে ঘোষিত হয়েছিল এবং অভ্যন্তরীণ এবং উপগ্রহ টেলিভিশনে ভাল আয় করেছিল।
যশোর সরকারি সিটি কলেজ
যশোর সরকারি সিটি কলেজ বাংলাদেশের দক্ষিণাঞ্চলের খুলনা বিভাগের যশোর জেলা শহরের মণিহার এলাকায় অবস্থিত একটি স্নাতকোত্তর শিক্ষাপ্রতিষ্ঠান। প্রতিষ্ঠাকালীন সময় এটি যশোর সিটি কলেজ নামে পরিচিত ছিলো, যা ১৯৮৭ সালে থেকে বর্তমানে যশোর সরকারি সিটি কলেজ নামে পরিচিত হয়। বর্তমানে কলেজটি উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক, সম্মান এবং স্নাতকোত্তর শ্রেণিতে বিভিন্ন বিষয়ে পাঠদান করা হয়। বর্তমানে এখানে প্রায় ৮ হাজার শিক্ষার্থী রয়েছে।
ইতিহাস
১৯৬৭ সালের ১৭ জুলাই যশোরের তৎকালীন এমএনএ সরদার আহম্মদ আলীর নেতৃত্বে সে সময়ের শিক্ষানুরাগী ও দানশীল ব্যক্তিবর্গের প্রচেষ্টায় যশোর সিটি কলেজ প্রতিষ্ঠিত হয়।
কলেজটি প্রতিষ্ঠাকালে প্রফেসর এ এফ এম সলিমুল্লাহ অধ্যক্ষের দায়িত্বভার গ্রহণ করেন এবং একাডেমিক কার্যাবলী চালিয়ে নেয়ার লক্ষ্যে বিভিন্ন বিষয়ের শিক্ষক নিয়োগসহ, বোর্ড ও বিশ্ববিদ্যালয়ের অনুমতি গ্রহণসহ যাবতীয় কার্যাবলী সম্পাদন করেন। উচ্চ মাধ্যমিক ও স্নাতক পাস কোর্স বিদ্যমান অবস্থায় ১৯৭৪ সালে এ কলেজে রাজশাহী বিশ্ববিদ্যালয়ের অধীনে রাষ্ট্রবিজ্ঞান বিষয়ে অনার্স কোর্স চালু হয়। ১৯৮৫ সালে এ কলেজে বাংলা বিষয়ে অনার্স কোর্স চালু করা হয়। ১৯৮৭ সালে কলেজটি জাতীয়করণকৃত হয়। ১৯৯২-৯৩ শিক্ষাবর্ষে এ কলেজে রাষ্ট্রবিজ্ঞান ও বাংলা বিষয়ে মাস্টার্স কোর্স চালু হয়। জাতীয়করণকৃত কলেজটির ভৌত অবকাঠামোগত সমস্যা সমাধানে বিজ্ঞান ভবন ও ছাত্র হোস্টেল নির্মিত হয়। ২০০৩-২০০৪ শিক্ষাবর্ষে এ কলেজে হিসাববিজ্ঞান, অর্থনীতি, সমাজকর্ম, ইংরেজি ও উদ্ভিদবিদ্যা বিষয়ে অনার্স কোর্স চালু হয়। অনেকগুলি অনার্স কোর্স চালু হওয়ার কারণে কলেজের শিক্ষক সংকটের সমাধানকল্পে কলেজটিতে ০৩টি অধ্যাপক, ০৮টি সহযোগী অধ্যাপকসহ মোট ২৮টি শিক্ষকের পদ সৃষ্টি হয়। পরবর্তীতে কলেজে ব্যবস্থাপনা, দর্শন ও ইতিহাস বিষয়ে অনার্স কোর্স এবং সমাজকর্ম ও ইংরেজি বিষয়ে মাস্টার্স কোর্স চালু হয় এবং শিক্ষক সংকট সমাধানের জন্য তিনি বিভিন্ন বিষয়ে পদ সৃষ্টি করা হয়।
শিক্ষক ও শিক্ষার্থী
বর্তমানে কলেজটিতে শিক্ষক শিক্ষিকার পদ ৮৯টি এর বিপরীতে ৭০ জন কর্মরত। অফিস সহকারী ০৮ জনসহ অফিস সহায়কের সংখ্যা ৪০ জন। এ কলেজে বর্তমানে ৭৫০০ জন ছাত্র-ছাত্রী অধ্যায়নরত।
অনার্স কোর্স
এছাড়াও আরও বিষয় আছে
প্রজাপতি মাছ
প্রজাপতি মাছ নয়নাভিরাম একটি সামুদ্রিক মাছ। এরা প্রজাপতির মতো বাতাসে উড়ে না বেড়ালেও সমুদ্র তলদেশের শৈলভূমিতে ঘুড়ে বেড়াতে ভালাবাসে। বড় কথা এদের গাত্র নানা রঙে বর্ণিল ও বিচিত্র নকশায় সজ্জিত। এ কারণেই এদের চলতি নাম প্রজাপতি মাছ। কিছু প্রজাপতি মাছের দেহের রঙ অনুজ্জ্বল হলেও অধিকাংশের দেহে রয়েছে উজ্জ্বল নীল, লাল, কমলা ও হলদে পটভূমিতে বিচিত্র সব নকশা ; কোনোটির চোখের চার পাশে রয়েছে কালো রঙের রেখা ; পুচ্ছদেশে চোখের মতো দেখতে ফোঁটা দাগ, যা দেখে সম্ভাব্য শিকারি প্রাণী ধাঁধায় পড়ে যায়। আর এই ফাঁকে প্রজাপতি মাছ যায় পালিয়ে প্রাণ বাঁচায়।
পৃথিবীর অধিকাংশ সামুদ্রিক এলাকায় এদের অস্তিত্ব পরিলক্ষিত হয়। মৎস বিশেষজ্ঞরা "কিটোডনটিডে" পরিবারভুক্ত এ মাছটির এ যাবৎ ১১৪ প্রজাতি শনাক্ত করেছেন। এর একটির বৈজ্ঞানিক নাম কিটোডন লুনুলা, যার ছবি তথ্যছকে সন্নিবেশিত। প্রজাপতি মাছ আকারে বড় নয়। ছোট ছোট মাছগুলো ৭ থেকে ৯ ইঞ্চি দীর্ঘ। দেহ চ্যাপ্টা ও পাতলা, অনেকটা চাকতির মতো। দেহের এ রকম গঠন অনেকটা এদের সহদোর প্রজাতি অ্যাঙ্গলার ফিশের মতো। দিনের বেশির ভাগ সময় এরা প্রবালের মধ্যে ঘুরে ফিরে অতিবাহিত করে। খাদ্য নির্বাচনের ব্যাপারে কোনো প্রজাতির মাছ খুব বাহানা করে, প্রবাল ছাড়া আর কিছুই খেতে চায় না। লম্বা ঠোঁট দিয়ে ক্লান্তিহীনভাবে প্রবালের গায়ে ঠুকরে ঠুঁকরে প্রবাল, পলিপ, কীট ও অন্যান্য অমেরুদণ্ডী প্রাণীর সন্ধান করে। কোনো কোনো প্রজাতির প্রজাপতি মাছ ছোট ঝাঁক বেঁধে পানির নিচে ঘোরাফেরা করে। তবে এদের বেশির ভাগই জোড়ায় জোড়ায় চলাফেরা করে। জোড় গঠনের আগ পর্যন্ত নি:সঙ্গ থাকে। রাতে প্রজাপতি মাছ অন্ধকার প্রবালের ফাঁকে লুকিয়ে থাকে। এ সময় এদের উজ্জ্বল রঙ আর বিচিত্র নকশা প্রবালের পটভূমির সাথে মিশে যায়। ঘরে যারা মাছ পোষে তাদের কাছে প্রজাপতি মাছের বিশেস কদর। তবে অ্যাকুয়ারিয়ামে এদের পালন করা সহজ নয। এদের বাঁচিয়ে রাখার জন্য সর্বক্ষণিক বিশেষ পরিচর্যার প্রয়োজন। এ মাছের দামও বেশি। কিন্তু এদের সৌন্দর্যের কথা ভেবে ক্রেতারা কিনতে মোটেও দ্বিধা করে না।
এহসান উল হক
এহসান উল হক (জন্মঃ সেপ্টেম্বর ২২, ১৯৪৯) পাকিস্তান সেনাবাহিনীর একজন অবসরপ্রাপ্ত জেনারেল যিনি ২০০৭ সালের ৮ অক্টোবর পর্যন্ত পাকিস্তান সামরিক বাহিনীর 'যুগ্ম স্টাফ প্রধানদের সভা' এর সভাপতি হিসেবে দায়িত্ব পালন করেন। ১৯৯৯ সালের সামরিক অভ্যুত্থানের পর (যেটার মাধ্যমে জেনারেল পারভেজ মোশাররফ দেশের শাসন ক্ষমতা গ্রহণ করেন), জেনারেল এহসানকে পাকিস্তান সৈন্যবাহিনীর কিছু খুবই গুরুত্বপূর্ণ পদে নিয়োগ দেওয়া হয় যার মধ্যে ছিলো অশান্ত উপজাতীয় অঞ্চলের একটি বড় সেনাদলের অধিনায়কত্ব করা, গোয়েন্দা সংস্থা আইএসআই এর প্রধানের দায়িত্ব, এবং যুগ্ম স্টাফ প্রধানদের সভাপতির দায়িত্ব পালন।
সামরিক জীবন
এহসান পাকিস্তান বিমান বাহিনী পাবলিক স্কুল থেকে ১৯৬৭ সালে বের হন, এবং ঐ বছরই তিনি পাকিস্তান সামরিক বিদ্যায়তনের (পাকিস্তান মিলিটারি একাডেমী) ৪১তম কোর্সে ক্যাডেট হিসেবে যোগদান করেন, ১৯৬৯ সালের অক্টোবরে তাকে কমিশন দেওয়া হয় বিমান বিধ্বংসী গোলন্দাজ ইউনিটে। তিনি '৯২ সালের জুনে ব্রিগেডিয়ার এবং ১৯৯৬ এর জুনে জেনারেল হন।
আল তাকওয়া মসজিদ
আল তাকওয়া মসজিদ (Masjid Al Taqwa) তামান তুন ডঃ ইসমাইল, কুয়ালালামপুর, মালয়েশিয়ার একটি মসজিদ।
রূপালী সৈকতে
রূপালী সৈকতে ১৯৭৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করছেন খ্যাতিমান চলচ্চিত্রকার আলমগীর কবির । , ,
মোহাম্মদপুর ইউনিয়ন, সেনবাগ
মোহাম্মদপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
আয়তন
মোহাম্মদপুর ইউনিয়নের আয়তন ১১.৯৪ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী মোহাম্মদপুর ইউনিয়নের জনসংখ্যা ২৩,৪২৩ জন।
অবস্থান ও সীমানা
সেনবাগ উপজেলার মধ্যাংশে মোহাম্মদপুর ইউনিয়নের অবস্থান। এ ইউনিয়নের উত্তরে সেনবাগ পৌরসভা, পশ্চিমে সেনবাগ পৌরসভা ও কাবিলপুর ইউনিয়ন, দক্ষিণে বিজবাগ ইউনিয়ন এবং পূর্বে ফেনী জেলার দাগনভূঁইয়া উপজেলার রামনগর ইউনিয়ন ও পূর্ব চন্দ্রপুর ইউনিয়ন অবস্থিত।
প্রশাসনিক কাঠামো
মোহাম্মদপুর ইউনিয়ন সেনবাগ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী মোহাম্মদপুর ইউনিয়নের স্বাক্ষরতার হার ৫৮.৬%। এ ইউনিয়নে ৮টি প্রাথমিক বিদ্যালয় রয়েছে।
শিক্ষা প্রতিষ্ঠান
প্রাথমিক বিদ্যালয়
উল্লেখযোগ্য ব্যক্তি
উদ্যোক্তা, অমর একুশে গ্রন্থমেলা সাবেক সংসদ সদস্য, নোয়াখালী-৫
যোগাযোগ ব্যবস্থা
সেনবাগ উপজেলা হতে সিএনজি অথবা অটোরিকশা যোগে সহজেই ইউনিয়ন পরিষদ কমপ্লেক্সে আসা যায়।
হাট-বাজার
হাট-বাজারের তালিকা
জনপ্রতিনিধি
বর্তমান পরিষদ
জগন্মোহন গঙ্গোপাধ্যায়
জগন্মোহন গঙ্গোপাধ্যায় একজন গুণী সঙ্গীতশিল্পী ছিলেন। রবীন্দ্রনাথের যে গানের গলা তা পেয়েছিলেন এনার কাছ থেকে। ছোটোবেলায় কাদম্বরী দেবী ও ওনার কাছে গান শেখেন।
জগন্মোহন এর সাথে দ্বারকানাথ ঠাকুরের মামাতো বোন শিরোমণি দেবী-র বিবাহ হয়। ঠাকুর বাড়ি থেকে যৌতুক হিসাবে কলকাতার হাড়কাটা লেন-এ একটি বাড়ি দেওয়া হয় তাকে। তার পুত্র শ্যাম গাঙ্গুলি ছিলেন ঠাকুর বাড়ির বাজার সরকার। জ্যোতিরিন্দ্রনাথ ঠাকুরের স্ত্রী কাদম্বরী দেবী ছিলেন জগন্মোহনের পৌত্রী।
বনেদি ঠাকুর পরিবার এই গুণী সঙ্গীতশিল্পীকে কোনোদিন ন্যূনতম সম্মান, এমনকি স্বীকৃতি পর্যন্ত দেননি। আজীবন তিনি দ্বারকানাথ ঠাকুরের প্রধান দ্বার রক্ষক থেকে গেছেন।
জিয়া খান
প্রাথমিক জীবন
জিয়া খান মার্কিন যুক্তরাষ্ট্রের নিউইয়র্ক সিটির একটি মুসলিম পরিবারে জন্মগ্রহণ করেন। তিনি ছিলেন একজন ভারতীয়-আমেরিকার ব্যবসায়ী আলী রিজভী খান এবং উত্তরপ্রদেশের আগ্রায় জন্মগ্রহণকারী ১৯৮০ এর দশকে হিন্দি চলচ্চিত্র অভিনেত্রী রাবিয়া আমিন কন্যা। যখন তার মাত্র ২বছর বয়স তখন তার বাবা পরিবার ছেড়ে চলে যান এবং আর কখনো ফিরে আসেননি। তার বাবার অনুপস্থিতি বর্ণনা করে ক্ষোভ প্রকাশ করে জিয়া বলেন, "তিনি এমন একজন পুরুষ, যিনি ২ বছর বয়সী কন্যাকে ফেলে গেছেন, তাকে জনসমক্ষে ফাঁসি দেওয়া উচিত"। তার ফুফা ছিলেন পাকিস্তানি অভিনেত্রী সঙ্গীতা (জন্মনাম: পারভীন রিজভী) এবং কবিতা (জন্মনাম: নাসরিন রিজভী)। খান লন্ডনে বেড়ে ওঠেন এবং সেখানেই মাধ্যমিক এবং উচ্চ মাধ্যমিক শেষ করেন। এরপর তিনি ভারতের মুম্বাইয়ে ক্যারিয়ার গড়তে বলিউডে পা রাখেন। তার কবিতা ও কারিশমা নামে ২টি ছোট বোন রয়েছে। মাত্র ৬ বছর বয়সে রাম গোপাল ভার্মার চলচ্চিত্র রঙ্গিলায় উর্মিলা মাতন্ডকরের শিশু চরিত্রে তিনি প্রথম অভিনয় করেন।
মৃত্যু
২০১৩ সালের ৩ জুন তারিখে, জিয়া মুম্বাইয়ের জুহু পরিবারের বাসভবনের নিজের শয়নকক্ষে রাত আনুমানিক প্রায় ১১:৪৫ এর সময় নিজের ছাদের সিলিং ফ্যানে ফাঁসি দিয়ে আত্মহত্যা করেছিলেন, যেখানে তার মাতা রাবিয়া ও বোন কবিতা বাড়িতে ছিলেন না।
বাইকুল্লার জে.জে. হাসপাতালের লাশ ময়না তদন্তের জন্য নিয়ে আসা হয়। ২০১৩ সালের ৫ জুন বুধবার সকাল ৭ ঘটিকার দিকে তার মৃতদেহটি ময়না তদন্ত শেষে তার বাসায় ফিরিয়ে আনা হয়।
বিপনা থাপা
বিপন থাপা (विपना थापा) হচ্ছেন একজন নেপালি চলচ্চিত্র অভিনেত্রী।  ২০০৮ সালে আশুতোষ ভরদ্বোজের সাথে তার বিয়ে না হওয়া অবধি তিনি নেপালি চলচ্চিত্র জগতে সক্রিয় ছিলেন।
সোরগার
সোরগার হল ভারতের রাজস্থান রাজ্যে বিদ্যমান একটি মনিহার মুসলিম সম্প্রদায়। স্বাধীনতার পর সোরগার সম্প্রদায়ের অনেক সদস্য পাকিস্তানে পাড়ি জমিয়েছেন এবং সিন্ধু প্রদেশের করাচিতে বসতি স্থাপন করেন।
ইতিহাস ও উৎপত্তি
সোরগাররা দাবি করে তারা পশতুন বংশোদ্ভূত, যাদের বারুদ তৈরির জন্য রাজস্থানে আনা হয়েছিল। রাজস্থানি ভাষায় সোর্গার শব্দের অর্থ "বারুদ প্রস্তুতকারক"। তাদের ঐতিহ্য অনুসারে, সম্প্রদায়ের পূর্বপুরুষরা একজন রাজপুত রাজা কর্তৃক নিযুক্ত পাঠান প্রহরী ছিল, যারা একটি বিবাদে জড়িত ছিল, যার ফলে মৃত্যু হয়েছিল। তারা বারুদ তৈরি করার পূর্ব শর্তে রাজা কর্তৃক তাদের ক্ষমা করা হয়েছিল।
বর্তমান পরিস্থিতি
এদের প্রধানত চিতোরগড়, জয়পুর, যোধপুর ও উদয়পুর জেলায় পাওয়া যায়। সোরগাররা সম্প্রদায়ের মধ্যে মেওয়ারি ভাষায় কথা বলে ও বহিরাগতদের সাথে উর্দুতে কথা বলে। তারা চারটি গোত্রে বিভক্ত যেমন তানওয়ার, ভাটি, চৌহান ও আফগান। এই গোত্রগুলি মর্যাদায় সমান ও একে অপরের সাথে আন্তঃবিবাহ করে। সোরগাররা ক্ষুদ্র কৃষকদের একটি সম্প্রদায়। সেখানে বারুদ তৈরির ঐতিহ্যগত পেশা বন্ধ হয়ে গেছে, যদিও অনেকে এখনও বন্দুক মেরামত করে তাদের আয় করে থাকে। তারা সুন্নি মুসলিম এবং অন্যান্য রাজস্থান মুসলিম সম্প্রদায়ের মতো তাদের রীতিনীতি রয়েছে।
আল বেরুনী মসজিদ
বেরুনী মসজিদ (আরবি: مسجد براني) আলজেরিয়া শহরের একটি ঐতিহাসিক মসজিদ। মসজিদটি অ্যালজিয়ার্সের ইউনেস্কোর ওয়ার্ল্ড হেরিটেজ সাইট কসবার তালিকাভুক্ত। এটি বাব জাদিদ রাস্তায় অবস্থিত, আল-সুলতান প্রাসাদের প্রবেশ পথের সাথে সংলগ্ন।
নামকরণ
"বেরুনী" শব্দটি আলজিয়ার্সের বাইরের লোকদের বাসস্থান এবং কর্মসংস্থানের জন্য মনোনীত করার জন্য ব্যবহৃত হত।
ইতিহাস
ওই অঞ্চলে বসবাসকারী বেরুনীর লোকদের জন্য একটি নামাজের জায়গা সরবরাহের জন্য মসজিদটি অটোম্যাননরা তাদের প্রাসাদের নিকটেই ১৬৭৫ সালে নির্মিত হয়েছিল। বারুনির লোকদের লক্ষ্য ছিল যারা প্রাসাদের বাইরে কাজ করেন এবং সুরক্ষার কারণে প্রাসাদের অভ্যন্তরে মসজিদে প্রবেশ করতে অক্ষম হন।   ফরাসী আগ্রাসনের সময় মসজিদটিকে সামরিক ব্যারাকে পরিণত করা হয়েছিল এবং পরে মসজিদে রূপান্তর করা হয়েছিল। ফরাসী উপনিবেশিক কর্তৃপক্ষ ১৮৮৭ সালে মসজিদটিকে সাংস্কৃতিক ঐতিহ্য হিসাবে মনোনীত করে। আলজেরিয়ার স্বাধীনতার পরে এটি মসজিদে পুনরায় সংস্কার করা হয়।
২০১৬ সালে ছাদটির একটি অংশ ভেঙে যাওয়ার পরে  ব্যুরো অফ ম্যানেজমেন্ট অফ প্রটেক্টড কালচারাল প্রপার্টি এর তত্ত্বাবধানে পরিচালিত জরুরী সংস্কার হয়েছিল। শীতের বৃষ্টির পানির ছাদে  কেন্দ্রীয় কলামগুলি মুছে ফেলার কারণে এই পতন হয়েছিল। মসজিদটি, বর্তমানে প্রায় ৩৬০ বছর বয়সী, ভিত্তি এবং দেয়াল সহ অন্যান্য অংশেও বিভিন্ন ধরনের ধসের মুখোমুখি হচ্ছে  উপনিবেশিক যুগের সময় সহ কোনও নির্ধারিত প্রতিষ্ঠান মসজিদটি কখনই সংস্কার বা পুনরুদ্ধার করেনি।
মহাদেবপুরা, কর্ণাটক
থাম্ব|মহাদেবপুরে তোলা ছবি মহাদেবপুরা (Mahadevapura) ভারতের কর্ণাটক রাজ্যের বেঙ্গালুরু নগর জেলার একটি শহর।
জনসংখ্যার উপাত্ত
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে মহাদেবপুর (কর্ণাটক) এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ভিকার উন নিসা নূন
ভিকার-উন-নিসা, লেডি নুন (পূর্ব নাম- ভিক্টোরিয়া, ১৯২০- ২০০০) পাকিস্তানের সপ্তম প্রধানমন্ত্রী ফিরোজ খান নুনের স্ত্রী। পেশাগত দিক দিয়ে ভিকার-উন-নিসা একজন সমাজকর্মী ছিলেন। জন্মগত দিক দিয়ে তিনি ছিলেন অস্ট্রিয়ান। তিনি ১৯২০ সালের জুলাই মাসে জন্ম গ্রহণ করেন এবং তার নাম রাখা হয়েছিলো ভিক্টোরিয়া। তিনি ১৯৪৫ সালে ফিরোজ খান নুনকে বিয়ে করেন। তিনি পাকিস্তান আন্দোলনে অংশগ্রহণ করেছিলেন।
সমাজ সেবামূলক কাজ
১৯৪৭ সালে পাকিস্তানের স্বাধীনতার পরে এবং সীমান্ত দিয়ে অনেক জনগণ স্থানান্তর হওয়ার ফলে তিনি উদ্বাস্তুদের জন্য উন্নয়নমূলক কাজে নিজেকে যুক্ত করেন। তিনি বিভিন্ন উদ্বাস্তু ক্যাম্প এবং কমিটির জন্য সহযোগিতা করেন। তিনি রেড ক্রসের সাথে জড়িত ছিলেন এবং স্থানীয় সমাজ উন্নয়নে নিজেকে যুক্ত করেন। তিনি পাকিস্তানের রাওয়ালপিন্ডিতে ভিকার উন নিসা কলেজ ফর উইম্যান নামে একটি কলেজ স্থাপনে সাহায্য করেন। তিনি ভিকারুন্নিসা নুন স্কুল নামে মেয়েদের জন্য ঢাকায় একটি স্কুল স্থাপনেও সাহায্য করেন, যেটি বর্তমানে মেয়েদের জন্য একটি বিখ্যাত শিক্ষা প্রতিষ্ঠান।
পরবর্তী জীবন
তার স্বামী স্যার ফিরোজ পূর্ব পাকিস্তানের গভর্নর হন এবং পরবর্তীতে ১৯৫৭ সালে পাকিস্তানের প্রধানমন্ত্রী হোন। তার স্বামীর মৃত্যুর পরেও তিনি তার সমাজ সেবামূলক কাজ চালিয়ে যান। তিনি ঐ সময়কার অন্যান্য বিখ্যাত নারীদের সাথে তার এই উন্নয়নমূলক কাজ করেন। তাদের মধ্যে রয়েছে প্রয়াত বেগম মাহমুদা সালিম খান, ডঃ আতিয়া ইনায়েতউল্লাহ এবং বেগম জরি সারফরাজ। তিনি ফ্যামিলি প্ল্যানিং অ্যাসোসিয়েশন অফ পাকিস্তান, পাকিস্তান রেড ক্রিসেন্ট সোসাইটি, দ্য ন্যাশনাল ক্র্যাফটস কাউন্সিল অফ পাকিস্তান সহ আরো অন্যান্য সমাজ সেবামূলক প্রতিষ্ঠানের জ্যেষ্ঠ নির্বাহী সদস্য ছিলেন। জেনারেল জিয়া উল হকের শাসন কালে তিনি অল্প সময়ের জন্য পাকিস্তান সরকারের পর্যটন ও সংস্কৃতি মন্ত্রণালয়ের ফেডারেল মন্ত্রী ছিলেন। তার পরবর্তী জীবনের বেশিরভাগ সময় তিনি তার আল- ফিরোজ নামক একটি কুটিরে কাটান যেটি পাকিস্তানের আবোতাবাদের কাছে অবস্থিত। সেখানে তিনি অঙ্কন ও লেখার জন্য সৃষ্টিশীল নীরবতার সন্ধান পেতেন।
দীর্ঘ অসুস্থতার পরে লেডি নুন ২০০০ সালের ১৬-ই জানুয়ারি ইসলামাবাদে মারা যান।
ভেস্টগ্রেনসা (স্টেশন)
ভেস্টগ্রেনসা (প্রকৃতপক্ষে অ্যালিভল হেভবাই) ছিল নরওয়ের অসলো মেট্রোর সন্সভান রেলপথের একটি লাইট রেল স্টেশন। ১৯৩৪ সালের ১০ অক্টোবর এটি চালু করা হয়েছিল এবং এটি ব্লিন্ডার্ন ও  অ্যালিভল স্টেডিয়ন স্টেশনের মাঝে অবস্থিত ছিল। ১৯৯০ এর দশকের শুরুতে সন্সভান রেলপথটি লাইট রেল থেকে মেট্রো মানে উন্নীত করার সময় স্টেশনটি পুনঃনির্মাণ করা হয়। ফরসনিংস্পারকেন নামের নতুন একটি স্টেশন তৈরি করা হলে, ১৯৯৯ সালের ২২ আগস্টে এটি বন্ধ করে দেয়া হয়।
ইতিহাস
অ্যালিভল হেভবাই স্টেশন ১৯৩৪ সালের ১০ অক্টোবর চালু করা হয়েছিল, যখন অ্যাকার্সবেনার্ন মেজরস্টুয়েন থেকে সন্সভান পর্যন্ত একটি লাইট রেলপথ তৈরি করে। মেজরস্টুয়েন থেকে কর্সভোল (বর্তমানে অসথর্ন) পর্যন্ত পথটি দুই লাইন বিশিষ্ট এবং সেখান থেকে সন্সভান পর্যন্ত এক লাইন বিশিষ্ট। ১৯৩৯ সালের ২১ ফেব্রুয়ারি, কর্সভোল থেকে সন্সভান পর্যন্ত পথটি দুই লাইনে উন্নীত করা হয় এবং কর্সভোলের নাম পরিবর্তন করে অসথর্ন করা হয়।  উত্তরাভিমুখী অ্যালিভল স্টেডিয়ন স্টেশনের সাথে বিভ্রান্তি এড়াতে অ্যালিভল হেভবাই স্টেশনেরও নাম পরিবর্তন করে ভেস্টগ্রেনসা করা হয়।
১৯৭৫ সালে, যখন অসলো পৌর কর্তৃপক্ষ কোম্পানির সব স্টক কিনে নেয়, তখন পর্যন্ত ভেনগ্রেনসা হোলমেনকলব্যানেন অপারেটিং নেটওয়ার্কের অন্তর্ভুক্ত ছিল। ১৯৯০ দশকের শুরুর দিকে সন্সভান রেলপথের স্টেশনগুলো মেট্রো মানে উন্নীত করা হয়
১৯৯২ সালে অসলো পরিবহন কর্তৃপক্ষ নর্ডবার্গ এবং ফ্রন স্টেশন বন্ধ করার সিদ্ধান্ত নেয়, কেননা এর রক্ষণাবেক্ষণ বেশ ব্যয়বহুল ছিল। ভেস্টগ্রেনসার প্লাটফরমগুলোকে কয়েক মিটার সরিয়ে মেট্রো ট্রেনের সাথে সমন্বয় করা হয়। ৭ বছর পর, ১৯৯৯ সালের ২২ আগস্টে ভেস্টগ্রেনসা স্টেশনটি বন্ধ করে দেয়া হয় এবং এর পরিবর্তে সদ্য চালু হওয়া ফরসনিংস্পারকেন স্টেশনটি ব্যবহৃত হতে থাকে।
অবস্থান
ভেস্টগ্রেনসা স্টেশন অ্যালিভল হেজেবাই-এ অসলোর নিকটে অসলো ইনোভেশন সেন্টার (নরয়েজিয়ান: Forskningsparken) ও অ্যালিভল স্টেডিয়ন ফুটবল স্টেডিয়ামের মধ্যে অবস্থিত। স্টেশনটি একটি উঁচু বাঁধের উপর অবস্থিত, যার কিছু মিটার দূরে ভেস্টগ্রেনসা নামেরই একটি সেতু পথচারীদের জন্য হাঁটার একটি পথের উপর দিয়ে চলে গেছে। স্টেশনটি অ্যালিভল হেজেবাই-এর আবাসিক এলাকার পাশাপাশি ব্লিন্ডার্নে অসলো বিশ্ববিদ্যালয়ের যোগাযোগের কাজে ব্যবহৃত হয়। স্টেশনটির কাছেই বহু বছর ধরে একটি স্কাউট ক্যাম্প ছিল।
সাইদিনা উসমান বিন আফফান মসজিদ
সাইদিনা উসমান বিন আফফান মসজিদ মালয়েশিয়ার কুয়ালালামপুরের চেরাসের কাছে বন্দর তুন রাজাকের একটি মসজিদ। এই মসজিদটি ১৯৮৮ সালে জোহরের সুলতান ইস্কান্দার অষ্টম ইয়াং ডি-পেরতুয়ান আগাং স্থাপন করেছিল। এটি মুহাম্মদের তৃতীয় খলিফা (উত্তরাধিকারী), উসমান বিন আফফানের নামে নামকরণ করা হয়েছিল।
মহাদেব সরকার
মহাদেব সরকার (৫ই আগস্ট, ১৯০৯ — ২৭শে জুলাই, ১৯৭৮) একজন বাঙালি সশস্ত্র বিপ্লববাদী ও সমাজকর্মী।
সশস্ত্র বিপ্লবে
মহাদেব সরকার নদীয়ার মামজোয়ানে জন্মগ্রহণ করেন। পিতা জ্ঞানেন্দ্রনাথ সরকার। কৃষ্ণনগর সি.এম.এস স্কুল থেকে ১৯২৪ সালে প্রথম শ্রেণীতে বৃত্তি সহ ম্যাট্রিক পাশ করেন। ১২ বছর বয়েসে গুপ্ত রাজনৈতিক দলে যোগ দিয়েছিলেন। ১৪ বছর বয়েসে বোমা তৈরি করার সময় বিস্ফোরণ ঘটে ডান হাতটি হারান এই বিপ্লবী। কৃষ্ণনগর সরকারি কলেজে পড়ার সময় বিপ্লবাত্মক কাজের জন্যে জেলে যেতে হয়। জেলবণ্দী অবস্থায় অনার্সসহ বি.এ এবং আইন পাশ করেন। ১৯২৩ এ নদীয়া জেলা সমবায় ও দরিদ্র ভান্ডার তার প্রতিষ্ঠা। ১৯২৪/২৫ সাল নাগাদ দক্ষিণেশ্বর বোমা মামলায় দণ্ডিত হন ও ২ বছর জেল খাটেন। ১৯২৭ সালে আবার দেড় বছর কারাবাস হয় ছাত্রনেতা হিসেবে রাজদ্রোহিতার অভিযোগে। ১৯২৯ খ্রিষ্টাব্দে সর্বভারতীয় বয়েজ স্কাউট আন্দোলনে নদীয়া জেলার প্রধান ছাত্রনেতা হয়েছিলেন। তিনিই প্রথম এই দলে ছাত্রপ্রতিভূ হিসেবে পূর্ন স্বাধীনতার দাবি তুলেছিলেন। ১৯৩০ সালে লবণ সত্যাগ্রহে নেতৃত্ব দান ও চট্টগ্রাম অস্ত্রাগার লুন্ঠনে র সাথে যুক্ত এই অভিযোগ আট বছর কারাদণ্ড হয়। ১৯৪২ এর ভারত ছাড়ো আন্দোলনে ও যোগ দিয়েছিলেন।
সামাজিক আন্দোলন
জেল থেকে মুক্তি পেয়ে নতুন উদ্যমে কাজ চালিয়ে যান মহাদেব সরকার। জেলায় জেলায় বিপ্লবী কর্মীদের ঐক্য সাধনের চেষ্টা করেন। একাজে কংগ্রেসী জুলুম ও বাধার সৃষ্টি হলে তিনি কংগ্রেস ত্যাগ করেন। সাম্প্রদায়িক সম্প্রীতি রক্ষার্থে ১৯৪৬ সালে দাংগার সময় প্রতিরক্ষা বাহিনী গঠন করেন। ১৯৪৭ খ্রিষ্টাব্দে গ্রামের মানুষদের নিয়ে গ্রাম পঞ্চায়েতের অনুরূপ এক সংগঠন গড়ে তুলেছিলেন সামাজিক ও জনকল্যাণকর কাজের হেতু। এ ব্যাপারে বিপ্লবী মানবেন্দ্রনাথ রায় ছিলেন তার পথপ্রদর্শক।
চিকিৎসক
স্বাধীনতার পরে ১৯৫৯ সালে হোমিওপ্যাথি ডাক্তারি পরীক্ষায় অনার্স ডিগ্রি পান। হোমিও চিকিৎসক হিসেবেও বিশেষ সম্মান পেয়েছেন।
সাহিত্য
মহাদেব সরকার লেখালিখি ও পুস্তক প্রকাশনার কাজে যুক্ত ছিলেন। তার নিজস্ব ছাপাখানায় রাজনৈতিক ও জাতীয়তাবাদী পুস্তক প্রকাশ হত। তার কলকাতা র বাড়িতে বুদ্ধিজীবীদের নিয়মিত যাতায়াত ছিল। তার রচিত দুটি কাব্যগ্রন্থ হল 'আকাশ মাটি' ও 'কান্না হল গান'।
মৃত্যু
১৯৭৮ সালের ২৭শে জুলাই মারা যান অকৃতদার এই বিপ্লবী।
জলপরী (কোরীয় ধারাবাহিক)
জলপরী(, "দ্য লিজেন্ড অফ দ্য ব্লু সি" নামেও পরিচিত) জুন জি হিয়ন ও লি মিন-হো অভিনীত ২০১৬-১৭ সালের দক্ষিণ কোরীয় ড্রামা সিরিজ। জেলেদের মৎস্যকন্যা ধরা ও ছেড়ে দেয়া নিয়ে রচিত প্রাচীন চোসন যুগের কিছু  কিংবদন্তি কোরীয় লোককাহিনী থেকে অনুপ্রাণিত হয়ে এই নাটকে এক বাটপারের সাথে মৎস্যকন্যার ভালোবাসার কাহিনী রূপায়িত হয়েছে। ২০১৬ সালের ১৬ নভেম্বর থেকে ২০১৭ সালের ২৫ জানুয়ারি পর্যন্ত প্রতি বুধবার ও বৃহস্পতিবার কোরীয় সময় রাত ১০ টায় এসবিএস টিভি চ্যানেলে এটি সম্প্রচারিত হয়।
থাম্ব|জলপরী নাটকের মূল অভিনয়শিল্পী
এক দুজে কে লিয়ে
এক দুজে কে লিয়ে (एक दूजे के लिये) হচ্ছে ১৯৮১ সালে মুক্তিপ্রাপ্ত একটি হিন্দি চলচ্চিত্র যেটি পরিচালনা করেন তামিল চলচ্চিত্র শিল্পের খ্যাতনামা পরিচালক কৈলাস বলচন্দ। চলচ্চিত্রটিতে তামিল চলচ্চিত্র শিল্পের সেসময়কার জনপ্রিয় অভিনেতা কমল হাসন তার জীবনের প্রথম হিন্দি চলচ্চিত্র হিসেবে চলচ্চিত্রটিতে অভিনয় করেন, সাথে ছিলেন রতি অগ্নিহোত্রী, ইনিও তামিল চলচ্চিত্র শিল্পের অভিনেত্রী ছিলেন। এই চলচ্চিত্রটি পরিচালক বলচন্দের নিজেরই ১৯৭৮ সালের মারো চারিত্রা নামের তেলুগু চলচ্চিত্রের পুনর্নির্মাণ ছিলো। ১৯৮১ সালের বক্স অফিসে এক দুজে কে লিয়ে ব্লকবাস্টার চলচ্চিত্রের মর্যাদা পায়; মোট ১০০ মিলিয়ন রূপী (দেড় মিলিয়ন মার্কিন ডলারের সমান) আয় করে। চলচ্চিত্রটির সঙ্গীত পরিচালনায় ছিলেন লক্ষ্মীকান্ত-প্যায়ারেলাল জুটি আর গানের কথা লিখেছিলেন আনন্দ বকশী। চলচ্চিত্রটি মুক্তির সঙ্গে সঙ্গেই তুমুল দর্শকপ্রিয়তা পেয়েছিলো ; ১৩টি ফিল্মফেয়ার মনোনয়নের মধ্যে তিনটিতে জয় এবং জাতীয় চলচ্চিত্র পুরস্কার জিতেছিলো এক দুজে কে লিয়ে।
কাহিনী
তামিলনাড়ুর বসু নামের এক যুবক এবং স্বপ্না নামের এক উত্তর ভারতীয় তরুণীর প্রেম কাহিনী নিয়ে এই চলচ্চিত্রটি।
বসু এবং স্বপ্না গোয়া প্রদেশের একই জায়গায় বসবাস করে, তারা পরস্পর প্রতিবেশী। তারা দুজনেই পুরো পৃথক সংস্কৃতির পরিবার থেকে এসেছে এবং তারা একে অপরের ভাষাও বোঝেনা। তাদের একে অপরের বাবা-মাও একে অপরকে ভিন্ন সংস্কৃতির কারণে দেখতে পারেনা। যখন বসু এবং স্বপ্না তাদের একে অপরের ভালোবাসার কথা তাদের বাবামার কাছে জানায় যখন তাদের বাবামারা এই ভালোবাসা প্রত্যাখ্যান করে।
বসু-স্বপ্না প্রেমযুগলকে একে অপর থেকে আলাদা করার উদ্দেশ্যে তাদের বাবামা একটি পরিকল্পনা আঁটে, এই পরিকল্পনা অনুযায়ী তারা বসু এবং স্বপ্নাকে তাদের ভালোবাসার জন্য পরীক্ষা দিতে হবে বলে জানায়, ভালোবাসার পরীক্ষা হচ্ছে তারা দুজন এক বছরের জন্য একে অপর থেকে দূরে থাকবে। এক বছর পরও যদি তাদের মধ্যে ভালোবাসা টিকে থাকে তাহলে তারা তখন বিয়ে করার অনুমতি পাবে। এক বছরের ভেতরে তারা একে অপরের সঙ্গে যোগাযোগও করতে পারবেনা বলে জানানো হয়, অর্থাৎ চিঠিও লিখতে পারবেনা এইরূপ শর্ত দেওয়া হয়। বসু স্বপ্না থেকে দূরে যাবার জন্য হায়দ্রাবাদ চলে যায়।
স্বপ্না এবং বসু দুজনেই দুজনকে খুব প্রবলভাবে অনুভব করতে থাকে। বসু হায়দ্রাবাদেই সন্ধ্যা নামের এক তরুণীর সঙ্গে পরিচিত হয়। স্বপ্নার মা স্বপ্নার সঙ্গে সম্পর্ক বানানোর জন্য চক্রম নামের এক ছেলেকে নিয়ে আসে, যদিও স্বপ্নার তাকে ভালো লাগেনা। ম্যাঙ্গালোর শহরে বসুর সঙ্গে চক্রমের দেখা হলে চক্রম বলে যে সে স্বপ্নার হবুস্বামী। বসু রাগ করে সন্ধ্যার কাছে যেয়ে বলে যে সে তার সঙ্গী হতে চায়। সন্ধ্যা পরে জেনে যায় যে বসু স্বপ্নাকে ভালোবাসত, গোয়াতে যেয়ে সে স্বপ্নার সঙ্গে দেখা করে সব কিছুর ব্যাপারে আরো স্বচ্ছ ধারণা লাভ করে।
বসু গোয়া যায়, কিন্তু স্বপ্নার সঙ্গে দেখা করতে যাওয়ার সময় সন্ধ্যার ভাইয়ের গুন্ডা দ্বারা আক্রান্ত হয় এবং স্বপ্না একজন গ্রন্থাগারিক যে আগে থেকেই স্বপ্নার ওপর যৌন-নজর দিয়ে আসছিলো দ্বারা ধর্ষিত হয়। বসু এবং স্বপ্না পরে আত্মহত্যা করে।
গানের তালিকা
লক্ষ্মীকান্ত-প্যায়ারেলাল ছিলেন গানগুলোর সুরকার আর গীতি লিখেছিলেন আনন্দ বকশী।
সম্ভাব্যতা অপেক্ষক
সম্ভাব্যতা অপেক্ষক (ইংরেজি ভাষায়: Likelihood function) একটি পরিসাংখ্যিক প্রতিরূপ এ উপস্থিত রাশিগুলোর এক ধরনের অপেক্ষক। পরিসাংখ্যিক প্রাক্কলনের এর ক্ষেত্রে এই অপেক্ষক খুব গুরুত্বপূর্ণ ভূমিকা পালন করে। সাধারণ অর্থে সম্ভাব্যতা বলতে সম্ভাবনা কেই বোঝায়। কিন্তু পরিসংখ্যানে সম্ভাব্যতা এবং সম্ভাবনা-র মধ্যে সুস্পষ্ট পার্থক্য রয়েছে: "সম্ভাবনা" আমাদেরকে জানা রাশির সাহায্যে অজানা ফলাফলের ভবিষ্যদ্বাণী করতে সাহায্য করে, অন্যদিকে সম্ভাব্যতা আমাদেরকে জানা ফলাফলের সাহায্যে অজানা রাশি সম্বন্ধে ভবিষ্যদ্বাণী করতে সাহায্য করে।
২০২৩ দক্ষিণ এশীয় গেমস
২০২৩ দক্ষিণ এশীয় গেমস যা আনুষ্ঠানিকভাবে ১৪তম দক্ষিণ এশীয় গেমস নামে পরিচিত, হল দক্ষিণ এশিয়া অলিম্পিক কাউন্সিল কর্তৃক আয়োজিত বহু ক্রীড়া প্রতিযোগিতা দক্ষিণ এশীয় গেমসের ১৪তম আসর, যা ২০২৩ সালে পাকিস্তানের লাহোরে অনুষ্ঠিত হবে।  লাহোর ছাড়াও কিছু ইভেন্ট ফয়সালাবাদ, ইসলামাবাদ শিয়ালকোট ও পাঞ্জাবের গুজরানওয়ালাতে অনুষ্ঠিত হওয়ার কথা রয়েছে।   এটি ২০০৪ সালের পর পাকিস্তানে আয়োজিত ১ম আসর, এর পূর্বে পাকিস্তান দুবার (১৯৮৯ ও ২০০৪) দক্ষিণ এশীয় গেমস আয়োজন করেছিল। রাজধানী ইসলামাবাদের বাইরে এটি হবে পাকিস্তানের প্রথম আয়োজন।
গুয়াবাড়িয়া ইউনিয়ন
গুয়াবাড়িয়া বাংলাদেশের বরিশাল জেলার অন্তর্গত হিজলা উপজেলার একটি ইউনিয়ন।
২০২৩ দক্ষিণ এশীয় গেমস
স্বাগতিক নির্বাচন
২০১৯ সালে শ্রীলঙ্কার ক্রীড়া মন্ত্রণালয় মালদ্বীপের সাথে যৌথভাবে আয়োজনের জন্য দরপত্র কেনার ঘোষণা করেছিল। যাহোক পরে ডিসেম্বররে দক্ষিণ এশীয় অলিম্পিক কাউন্সিল পাকিস্তানকে স্বাগতিক নির্বাচন করে। ১০ ডিসেম্বর পাকিস্তান অলিম্পিক অ্যাসোসিয়েশনের সভাপতি সৈয়দ আরিফ হাসান গেমসের পতাকা গ্রহণ করে।
গুয়াবাড়িয়া ইউনিয়ন
আয়তন
গুয়াবাড়িয়া ইউনিয়নের আয়তন ১৬,০৫৫ একর।
প্রশাসনিক কাঠামো
গুয়াবাড়িয়া ইউনিয়ন হিজলা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম হিজলা থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী গুয়াবাড়িয়া ইউনিয়নের মোট জনসংখ্যা ২৯,৯২০ জন। এর মধ্যে পুরুষ ১৪,৩১৯ জন এবং মহিলা ১৫,৬০১ জন। মোট পরিবার ৬,৪৬৭টি।
শিক্ষা
২০১১ সালের আদমশুমারি অনুযায়ী গুয়াবাড়িয়া ইউনিয়নের সাক্ষরতার হার ৫০.৯%।
আব্দুল রহমান আউফ মসজিদ
আব্দুল রহমান আউফ মসজিদ (Masjid Abdul Rahman Auf) মালয়েশিয়ার কুয়ালালামপুরের একটি মসজিদ। এই মসজিদটি জালান ক্লাং লামা মোড়ের কাছে জালান পুচং -এ অবস্থিত।
চরমান্দালিয়া ইউনিয়ন
চরমান্দালিয়া ইউনিয়ন বাংলাদেশের নরসিংদী জেলার মনোহরদী উপজেলার অন্তর্গত একটি ইউনিয়ন।
শিক্ষা প্রতিষ্ঠান
চরমান্দালীয়া উচ্চ বিদ্যালয়
মিঞা বংশ
মিঞা বা মিয়া হলো মুসলিম উচ্চ পদস্থ সামাজিক ব্যক্তিকে সম্বোধন করার জন্য ব্যবহৃত সম্ভ্রম সূচক শব্দ। এক অর্থে সকল মুসলমানের পদবিই হচ্ছে মিঞা। বাঙালি হিন্দুর ‘মহাশয়’ এর পরিবর্তে বাঙালি মুসলমান মিয়া শব্দ ব্যবহার করে থাকে। ‘মিঞা’ শব্দটি এসেছে ফারসি ভাষা থেকে। প্রভু বা প্রধান ব্যক্তি বুঝাতেও মিয়া শব্দের প্রয়োগ করা হয়ে থাকে। তবে গ্রামীণ প্রধান বা সর্দার অর্থের মিঞা পদবী হিসেবে বাঙালি মুসলমান সমাজে ঠাঁই পেয়েছে।
লাগারি হাসান চেলেবি
লাগারি হাসান চেলেবি ছিলেন একজন উসমানীয় বৈমানিক। পর্যটক এভলিয়া চেলেবির বর্ণনা অনুযায়ী তিনি সফলভাবে একটি রকেট উৎক্ষেপণ করেছিলেন।
বিবরণ
এভলিয়া চেলেবি বর্ণনা করেছেন যে ১৬৩৩ সালে লাগারি হাসান চেলেবি ৫০ ওক্কা (১৪০ পাউন্ড) বারুদ ব্যবহার করে সারাইবুরনু থেকে একটি ৭ পাখাবিশিষ্ট রকেট উৎক্ষেপণ করেছেন। বলা হয় যে সুলতান চতুর্থ মুরাদের কন্যার জন্মের সময় এই উৎক্ষেপণটি সংঘটিত হয়েছিল। এভলিয়া চেলেবি লিখেছেন উৎক্ষেপণের পূর্বে লাগারি বলেছেন "আমার সুলতান! রহমতপ্রাপ্ত হন, আমি ঈসার সাথে কথা বলতে যাচ্ছি!"; রকেট চড়ার পর তিনি সমুদ্রে অবতরণ করে সাতরে তীরে আসেন এবং কৌতুক করে বলেন "আমার সুলতান! ঈসা আপনাকে তার শুভেচ্ছা জানিয়েছেন!"; সুলতান তাকে পুরস্কার হিসেবে রূপা প্রদান করেন এবং উসমানীয় সেনাবাহিনীতে সিপাহীর পদ প্রদান করেন।
চলচ্চিত্র
১৯৯৬ সালের ইস্তানবুল কানাতলারিমিন আলতিনদা চলচ্চিত্রটি লাগারি হাসান চেলেবি ও তার ভাই হেজারফেন আহমেদ চেলেবির জীবনের উপর ভিত্তি করে নির্মিত হয়েছে।
হরপালগঞ্জ রেলওয়ে স্টেশন
অবস্থান
স্টেশন উত্তর প্রদেশের হরপালগঞ্জে অবস্থিত। এই স্টেশন থেকে পরবর্তী স্টেশন হল - কৈরীপুর রেলওয়ে স্টেশন এবং পূর্ববর্তী স্টেশন হল শ্রীকৃষ্ণনগর রেলওয়ে স্টেশন।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৮ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
প্রশাসন ও নিরাপত্তার ব্যবস্থা
হরপালগঞ্জ রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
হানামি (পদবি)
হানামি একটি পদবি। এই পদবি আছে এমন ব্যক্তিদের মধ্যে উল্লেখযোগ্য হলো:
ডেমোপলিস টাইমস
দ্য ডেমোপলিস টাইমস একটি দৈনিক পত্রিকা যা আলাবামার ডেমোপলিস থেকে প্রকাশিত হয় যার বর্তমানে প্রায় ১৭০০ কপি করে প্রকাশিত হয়। পত্রিকাটির বর্তমান সম্পাদক হলেন রবার্ট ব্লেনকেনশিপ। ২০১৮ সালে, কাগজটি তার শ্রেণিতে সেরা ব্যবসায়ের গল্প বা কলামের জন্য দ্বিতীয় স্থান অর্জন সহ আলাবামা প্রেস অ্যাসোসিয়েশন থেকে ছয়টি পুরস্কার জিতেছে।
ইতিহাস
উনবিংশ শতাব্দীর দুটি প্রতিদ্বন্দ্বী পত্রিকা: ডেমোপলিস এক্সপ্রেস (১৮৯৩) এবং ডেমোপলিস ডিসপ্যাচ (১৮৯৭) এর মধ্যকার প্রতিদ্বন্দ্বিতার মধ্যে দিয়ে কাগজটি প্রতিষ্ঠা হয়েছিল। ১৯০৫ সালে, দুটি দৈনিকই একদল বিনিয়োগকারী কিনেছিলেন এবং ১৯১০ সালের দিকে এস এস কর্নিশ এই কাগজটি সম্পাদনা শুরু করেছিলেন এবং তিনি খণ্ড-মালিক ছিলেন। তাঁর ক্যারিয়ারের শুরুর দিকে একটি সংক্ষিপ্ত বিরতি নিয়ে (যার সময় পত্রিকাটি সিএ ভারবেক সম্পাদনা করেছিলেন) কর্নিশ ১৯৩৬ সালে তাঁর মৃত্যুর আগ পর্যন্ত কাগজটির সাথে যুক্ত ছিলেন। তাঁর নেতৃত্বে এই পত্রিকাটি ১৯১৯ সালে তিন হাজার ডলার ব্যয়ে একটি লিওটাইপ প্রিন্টিংয়ে যায়। ১৯৩০ সালে, সাময়িকীটি চালানোর তিনি তার জামাতা বেন জর্জকে মারেঙ্গো কাউন্টিতে ফিরে যাওয়ার জন্য বলেছিলেন। সেই সময়, জর্জের কোনও সংবাদপত্রের অভিজ্ঞতা ছিল না এবং তিনি সেখানে লিনোটাইপ সম্পাদক হিসাবে কাজ শুরু করেছিলেন।
পত্রিকাটি ১৯৩৬ সালে জর্জ এবং তার স্ত্রী এলিজাবেথের কাছে বিক্রি হয়েছিল। ১৯৪১ সালে, সংবাদপত্রের বিল্ডিং এবং প্ল্যান্টটি আগুনে পুড়ে গিয়েছিল এবং আনুমানিক পনের হাজার ডলারের ক্ষতি হয়েছিল। ১৯৫৬ সালে সম্পাদক বেন জর্জ আলাবামা প্রেস অ্যাসোসিয়েশনের সভাপতি নির্বাচিত হন। তিনি এবং এলিজাবেথ ১৯৬৭ সালে এই পত্রিকাটি বিক্রি করেছিলেন।
জেমস ক্যানন ২০০৮ সালে প্রকাশক হিসাবে মনোনীত হন।
বিঘা
বিঘা মাটির ক্ষেত্রফল মাপজোখের একটা একক। এই একক প্রধানত বাংলাদেশ, নেপাল এবং ভারতের উত্তরাখণ্ড, মহারাষ্ট্র, হিমাচল প্রদেশ, বিহার, পশ্চিমবঙ্গ, গুজরাত, রাজস্থান এবং আসাম ব্যবহার করা হয়। 'বিঘা'র মানের মধ্যে অঞ্চল বিশেষে ভিন্নতা রয়েছে। উৎস বিশেষে ১,৫০০ থেকে ৬,৭৭১ বর্গমিটারে এক বিঘা হতেও দেখা যায়। কিছু অঞ্চলে ১ বিঘাকে ১২,৪০০ বর্গমিটার বলেও ধরা হয়।
বাংলাদেশে বিঘার ব্যবহার
বাংলাদেশে এক বিঘাকে ২০ কাঠা সমান বলে ধরা হয়। ১ কাঠা প্ৰায় ৭২০ বৰ্গ ফুটের (৬৬.৮৯ বৰ্গমিটার) সমান। অবশ্য মেট্ৰিক পদ্ধতির প্রচলনের পর থেকে কাঠার ব্যবহার কমে আসছে। বাংলাদেশের নোয়াখালী অঞ্চলে মাটি পরিমাপের জন্য গন্ডা-করা-কনি পদ্ধতির প্রয়োগও আছেঃ বাংলাদেশের জেলা দিনাজপুর ৪৯ শতাংশ এক.বিঘা
ভারতের রাজ্য সমূহে বিঘার ব্যবহার
পারম্পরাগতভাবে ভারতের বিভিন্ন রাজ্যে বিঘা মাটি পরিমাপের একক। আসামসহ ভারতের কয়েকটি রাজ্যে 'বিঘা'র অনুপাতে ভূ-সম্পত্তির কেনা-বেচা হয়। অঞ্চলভেদে বিঘার অনুপাত ভিন্ন হয়ঃ
নেপালে বিঘার ব্যবহার
নেপালে এক বিঘা = ৬,৭৭২.৬৩ বৰ্গ মিটার। সরকারি ভাবে মাটি পরিমাপের জন্য 'বিঘা' (টেরাই অঞ্চলে) এবং 'রোপনি' (रोपनी) (পাৰ্বত্য অঞ্চলে) ব্যবহার করা হয়। নেপালে মাটি পরিমাপের জন্য মেট্ৰিক পদ্ধতির ব্যবহার খুব কম। বিঘার পরিমাণঃ ওপরের বিভিন্ন রোপনী পরিমাণের মেট্ৰিক মানঃ
ফিজি-তে বিঘার ব্যবহার
ফিজি দেশের ভারতীয় মূলের লোকেদের ব্যবহার করা 'ফিজি-হিন্দী' ভাষায় মাটি পরিমাপের জন্য বিঘার ব্যবহার আছে। এই ব্যবস্থায় ১ বিঘাকে ১ একরের সমান বলে ধরা হয়।
আবদ আল-উজ্জা ইবনে কুসাই
আবদ আল-উজ্জা ইবনে কুসাই (ععبد العزى بن قصي) ইসলামে তার পিতা কুসাই ইবনে কিলাব (৪০০–৪৮০), শাইবা ইবনে হাশিমের (আবদ আল-মুতালিব) দাদামহ আসাদ ইবনে আবদ আল-উজ্জার মধ্যে একটি গুরুত্বপূর্ণ যোগসূত্র তৈরি করেছেন।
আরব ধর্মের প্রাক-ইসলামী সময়ের অন্যতম প্রধান দেবী আল উজ্জা থেকে আবদ আল-উজ্জা নামটি গ্রহণ করা হয়েছে।
ডগার ব্যাংক
ডগার ব্যাংক ( ডাচ : ডোগার্সব্যাঙ্ক, জার্মান: ডোগারব্যাঙ্ক, ডেনিশ : ডোগারবাঙ্কে ) ডগার ব্যাংক হ'ল ইংল্যান্ডের পূর্ব উপকূলে প্রায় ১০০ কিলোমিটার (৬২ মাইল) উত্তর সাগরের অগভীর অঞ্চলে একটি বিশাল বালুচর।
শেষ বরফের যুগে ব্যাংকটি ইউরোপ এবং ব্রিটিশ দ্বীপপুঞ্জকে সংযোগকারী একটি বৃহত ল্যান্ডমাসের অংশ ছিল, যা বর্তমানে ডোগারল্যান্ড হিসাবে পরিচিত। এটি দীর্ঘদিন ধরে জেলেরা একটি উত্পাদনশীল ফিশিং ব্যাংক হিসাবে পরিচিত; এটি কুকুরের নামে নামকরণ করা হয়েছিল, মধ্যযুগীয় ডাচ মাছ ধরার নৌকা বিশেষ করে কোডটি ধরার জন্য ব্যবহৃত হয়েছিল।
একবিংশ শতাব্দীর শুরুতে এই অঞ্চলটি যুক্তরাজ্যের রাউন্ড 3 বায়ু খামারের সম্ভাব্য স্থান হিসাবে চিহ্নিত হয়েছিল, এটি ডগার ব্যাংক উইন্ড ফার্ম হিসাবে বিকশিত হয়েছিল।
ভূগোল
ব্যাংকটি প্রায় বেশি প্রসারিত, এবং প্রায়  পরিমাণে। জলের গভীরতা, প্রায়  পার্শ্ববর্তী সমুদ্রের চেয়ে অগভীর।
পেনসিলভেনিয়া বিশ্ববিদ্যালয়
পেনসিলভেনিয়া বিশ্ববিদ্যালয় (University of Pennsylvania ইউনিভার্সিটি অফ্‌ পেন্‌সিল্‌ভেনিয়া; Penn পেন নামেও পরিচিত In addition to Penn, U of P and Pennsylvania, UPenn has come into fairly common usage due to university officials establishing the domain name of the university as "upenn.edu." Penn has been used by sportswriters for at least a century, e.g. . Official emphasis on Penn began c. 1990 and intensified in 2002 with President Rodin's "One University" initiative.. The University's formal branding and usage guidelines,  ,   specify Penn and the "Penn-University of Pennsylvania" logo but do not explicitly deprecate UPenn or other abbreviations. The recent popularity of UPenn is probably influenced by campus email addresses which use the domain name "upenn.edu," and possibly by parallels with UMass and UConn (which, unlike UPenn, have official status and are trademarked}}). Daily Pennsylvanian columnist Jeff Shafer traces the origin of the "upenn" domain name to pre-Internet days, citing SAS computing head Ira Winston as saying that in the early days of email the University chose upenn.csnet, which "mimicked the University of Delaware's udel.csnet." Thus the choice of "upenn" was made when computer network names had little public visibility, and before the university decided to emphasize Penn as part of a conscious branding strategy. Shafer says the university studied the feasibility of full conversion to "penn.edu" in 2002 but decided that the costs were too high.. UPenn is seen in college guides.. The abbreviation "U. Penn" appears in novels and in academic journal abbreviations, e.g U. Penn L. Rev, (although the National Library of Medicine uses the abbreviation Univ PA). "U Penn" and U-Penn are also seen. ) একটি মার্কিন বেসরকারী, সহশিক্ষামূলক গবেষণা বিশ্ববিদ্যালয়। এটি মার্কিন যুক্তরাষ্ট্রের পেনসিলভেনিয়া অঙ্গরাজ্যের ফিলাডেলফিয়া শহরে অবস্থিত। বিশ্ববিদ্যালয়টির দাবী অনুসারে, এটি মার্কিন যুক্তরাষ্ট্রের প্রথম বিশ্ববিদ্যালয় এবং চতুর্থ প্রাচীনতম উচ্চ-শিক্ষা প্রতিষ্ঠান। পেনসিলভেনিয়া বিশ্ববিদ্যালয় আইভি লীগের সদস্য।
বেঞ্জামিন ফ্রাঙ্কলিন ১৭৪৯ সালে বিশ্ববিদ্যালয়টি প্রতিষ্ঠা করেন। বিশ্ববিদ্যালয়টির কলা ও মানববিদ্যা, সামাজিক বিজ্ঞান, স্থাপত্য, যোগাযোগ, ও শিক্ষাক্ষেত্রের প্রোগ্রামগুলি বিখ্যাত। তবে পেনসিলভেনিয়া বিশ্ববিদ্যালয়ের বিশেষভাবে পরিচিত এর ব্যবসা, চিকিৎসাবিজ্ঞান ও আইন স্কুলগুলির জন্য। এই বিশ্ববিদ্যালয়ে প্রায় ৪,৫০০ অধ্যাপক প্রায় ১০,০০০ স্নাতক ও আরও ১০,০০০ স্নাতকোত্তর ছাত্র-ছাত্রীকে শিক্ষাদান করেন।
আইভি লীগের সদস্য বিশ্ববিদ্যালয়গুলির মধ্যে পেনসিলভেনিয়া বিশ্ববিদ্যালয় সবচেয়ে বেশি ব্যয় করে।
মোহনা (চলচ্চিত্র)
মোহনা এটি খ্যাতিমান চলচ্চিত্রকার আলমগীর কবির পরিচালিত একটি বাংলাদেশী চলচ্চিত্র । ছবিটি ১৯৮২ সালে মুক্তি লাভ করে। ছবিটিতে বিভিন্ন চরিত্রে অভিনয় করেছেন, বুলবুল আহম্মেদ, জয়শ্রী কবির , অঞ্জনা রহমান, ইলিয়াস কাঞ্চন, সাইফুদ্দিন, প্রবীর মিত্র, আহমেদ শরীফ,
উয়েফা ইউরো ২০২০-এর নিলাম
উয়েফা ইউরো ২০২০ অথবা শুধুমাত্র ইউরো ২০২০ নামে পরিচিত) উয়েফা দ্বারা আয়োজিত চতুর্বার্ষিক আন্তর্জাতিক ফুটবল প্রতিযোগিতা উয়েফা ইউরোপীয় চ্যাম্পিয়নশিপের ১৬তম আসরের চূড়ান্ত পর্ব ছিল. এর জন্য নিলাম হচ্ছে এমন একটি প্রক্রিয়া যার মাধ্যমে  আয়োজক শহর নির্বাচন করা হয়েছিল।
এই প্রতিযোগিতাটি ইউরোপের ১২টি দেশের ১২টি শহরে ২০২০ সালের ১২ই জুন হতে ১২ই জুলাই পর্যন্ত অনুষ্ঠিত হওয়ার কথা ছিল। কিন্তু ২০২০ সালের ১৭ই মার্চ তারিখে উয়েফা জানিয়েছিল যে, ইউরোপে করোনাভাইরাসের বৈশ্বিক মহামারীর কারণে এই প্রতিযোগিতাটি এক বছর পিছিয়ে অনুষ্ঠিত হবে। মূলত করোনাভাইরাসের বৈশ্বিক মহামারীর কারণে ক্ষতিগ্রস্ত ইউরোপে দেশগুলোতে সরকারি পরিষেবার উপর চাপ কমাতে এবং দেশীয় লীগ স্থগিতের জন্য সময়সূচীতে স্থান দেওয়ার জন্য এই প্রতিযোগিতাটি স্থগিত করা হয়েছিল। তবে, ২০২১ সালে অনুষ্ঠিত হলেও এই আসরটি এখনও "উয়েফা ইউরো ২০২০" নামেই অনুষ্ঠিত হয়েছে। ২০১২ সালের ২১শে মার্চ তারিখে এই প্রক্রিয়াটি আনুষ্ঠানিকভাবে শুরু হয়েছিল এবং ২০১৩ সালের শেষার্ধে অথবা ২০১৪ সালের শুরুর দিকে আয়োজক শহর ঘোষণা করার অভিপ্রায় করা হয়েছিল। এককভাবে তুরস্কের আগ্রহ প্রকাশের পর স্কটল্যান্ড, প্রজাতন্ত্রী আয়ারল্যান্ড ও ওয়েলস এবং জর্জিয়া ও আজারবাইজানের একটি যৌথ দরপত্র প্রদান করা সত্ত্বেও ২০১২ সালের ৬ই ডিসেম্বর তারিখে উয়েফা ঘোষণা করেছে যে ইউরোপীয় চ্যাম্পিয়নশিপের এই আসরটি ইউরোপের একাধিক শহরে আয়োজন করা হবে, যা এক অভূতপূর্ব সিদ্ধান্ত ছিল।
উয়েফা ইউরো ২০২০ অথবা শুধুমাত্র ইউরো ২০২০ নামে পরিচিত) উয়েফা দ্বারা আয়োজিত চতুর্বার্ষিক আন্তর্জাতিক ফুটবল প্রতিযোগিতা উয়েফা ইউরোপীয় চ্যাম্পিয়নশিপের ১৬তম আসরের চূড়ান্ত পর্ব ছিল, যেখানে ইউরোপের ফুটবল সংস্থা উয়েফার অন্তর্ভুক্ত ২৪টি জাতীয় ফুটবল দল (পুরুষ) প্রতিযোগিতা করেছে। এই আসরটি ২০২১ সালের ১১ই জুন হতে ১১ই জুলাই পর্যন্ত ইউরোপের ১১টি দেশের ১১টি শহরে অনুষ্ঠিত হয়েছিল।
পটভূমি
এই আসরের চার বছর পূর্বে আয়োজিত ১৫তম ইউরোপীয় চ্যাম্পিয়নশিপ, উয়েফা ইউরো ২০১৬-এর মতো এই আসরে দ্বিতীয়বারের মতো ২৪টি দেশ অংশগ্রহণ করবে।
প্রাথমিক নিলাম প্রক্রিয়া
প্রাথমিকভাবে ধারণা করা হয়েছিল যে, এই আসরটি এক, দুই অথবা তিনটি দেশ মিলিয়ে আয়োজন করবে। একাধিক শহরে এই আসরটি আয়োজনের ক্ষেত্রে, আয়োজক শহরের দেশগুলো তাদের সীমানা ভাগাভাগি করে নেবে, যেন দর্শক সহজেই এক শহর হতে অন্য শহরে গিয়ে খেলা উপভোগ করতে পারে। ধারণা করা হয়েছে যে, এই আসরের আয়োজক নির্ধারণী নিলাম প্রক্রিয়া উয়েফা ইউরো ২০১৬-এর মতোই হবে। এই আসরের আয়োজক শহর হিসেবে নির্ধারণ হওয়ার প্রাথমিক শর্তগুলো নিম্নে উল্লেখ করা হলো:
সময়সূচী
২০১২ সালের ২১শে মার্চ তারিখে, উয়েফা ঘোষণা করেছিল যে ২০১২ সালের ১৫ই মে তারিখের পূর্বে এই আসরের নিলামের প্রতি একাধিক আগ্রহ প্রকাশের ফলের নিলাম প্রক্রিয়াটি নিম্নের উল্লেখিত টেবিল অনুযায়ী নির্ধারিত হবে। দ্বিতীয় নিলাম-ডাক ছাড়াই, উয়েফা জানিয়েছে যে ১৫ই মে তারিখের মধ্যে আগ্রহী শহরগুলো আয়োজক হওয়ার শর্তপূরণ সাপেক্ষে নিজেদের "অভিপ্রায় পত্র" জমা দিতে পারবে। ২০১২ সালের ১৬ই মে তারিখে, উয়েফা ঘোষণা করেছে যেহেতু একাধিক শহর তাদের আগ্রহ জমা দিয়েছে, তাই এর ফলে আনুষ্ঠানিক নির্বাচন প্রক্রিয়ার মাধ্যমে এই আসরের আয়োজক শহর নির্ধারণ করা হবে এবং উয়েফাভুক্ত ৫৪টি রাষ্ট্রের যে কেউ এই আসরের আয়োজক শহর হওয়ার জন্য যোগ্য, এমনকি তারা যদি নির্দিষ্ট সময়সীমার (১৫ই মে তারিখের) মধ্যে আগ্রহ প্রকাশ না করে থাকে। ২০১২ সালের ৩০শে জুন উয়েফা কর্তৃক প্রকাশিত এই আসরের আয়োজক শহর নির্বাচন প্রক্রিয়ার সময়সূচী নিম্নে উল্লেখ করা হলো:
আগ্রহ প্রকাশ
২০১২ সালের বসন্তে, তুরস্ক এককভাবে, স্কটিশ, আইরিশ ও ওয়েলশ এবং আজারবাইজানীয় ও জর্জীয় যৌথভাবে আনুষ্ঠানিকভাবে উয়েফার কাছে এই আসরটি আয়োজন করার আগ্রহ প্রকাশ করেছিল। ২০১২ সালের ১৫ই মে তারিখের মধ্যরাত পর্যন্ত আগ্রহ প্রকাশ করার সময়সীমা ছিল, তবে উয়েফা ঘোষণা করেছিল যে ১৬ই মে তারিখেও আরও নিলাম-ডাক গ্রহণ করা হবে।
বড় পরিসরে, আগ্রহ প্রকাশ করা শহরগুলো হতে একটি বেছে নেওয়াকে "হতাশাব্যস্ত গোষ্ঠী" হতে একটিকে বেছে নেওয়া হিসেবে উল্লেখ করা হয়েছিল; বিশেষত উক্ত শহরগুলোর মধ্যে সমাদৃত তুরস্ক একই বছরে অনুষ্ঠিত ২০২০ গ্রীষ্মকালীন অলিম্পিক তাদের বৃহত্তম শহর ইস্তাম্বুলে আয়োজন করার আগ্রহ প্রকাশ করেছিল, যা উয়েফা ইউরো ২০২০ আয়োজনের অন্তরায় হয়ে দাঁড়াতে পারে বলে শঙ্কা করা হয়েছিল। উয়েফার তৎকালীন সভাপতি মিশেল প্লাতিনি এর পূর্বে তুরস্ককে এই আসরটির আয়োজক করার প্রতিশ্রুতি দিয়েছেন বলে পরবর্তীতে জানা গেছে।
সেল্টিকের (স্কটল্যান্ড, প্রজাতন্ত্রী আয়ারল্যান্ড এবং ওয়েলস) নিলাম-ডাকটি একটি দেরিতে করা নিলাম-ডাক ছিল, যা তুরস্কের পর পুরো ইউরোপীয় অঞ্চল জুড়ে আগ্রহের অভাবের পরে উত্থাপিত হয়েছিল।
২০২০ গ্রীষ্মকালীন অলিম্পিকের জন্য বাকুর সফল নিলাম-ডাকের জন্য আজারবাইজানদের অগ্রাধিকারের কারণে আজারবাইজানীয় ও জর্জীয় জোটকে কিছু লোক সন্দেহ করেছিল। ত্রি-মুখী আইরিশ, স্কটিশ এবং ওয়েলশ নিলাম-ডাকের ঘোষণার কয়েক ঘণ্টা পরে, ২০১২ সালের ১৫ই মে তারিখে, জর্জীয় ক্রীড়া মন্ত্রী ভ্লাদিমির ভার্জেলাশভিলি শুধুমাত্র ইউরো ২০২০-ই আয়োজন করা তার দেশের উদ্দেশ্য হিসেবে ঘোষণা করেছিলেন। নয় দিন পরে, আজারবাইজান উয়েফাকে জানিয়েছিল যে তারা ২০২০ সালের অলিম্পিক গেমসের নিলামের দাবিদার হিসেবে আন্তর্জাতিক অলিম্পিক কমিটির তালিকায় স্থান করে নিতে ব্যর্থ হওয়ার পরে তারা ২০২০ সালের ইউরোতে জর্জিয়ার সাথে যৌথভাবে আয়োজক হওয়ার পরিকল্পনা করেছিল।
অন্যান্য বেশ কয়েকটি জাতি এই আসরের আয়োজক শহর হওয়ার জন্য কম প্রতিশ্রুতিবদ্ধ প্রচেষ্টা করেছিল, কিন্তু কখনও দৃঢ়ভাবে আগ্রহের ঘোষণা দেয়নি। যার মধ্যে বেলজিয়াম, বসনিয়া ও হার্জেগোভিনা – ক্রোয়েশিয়া – সার্বিয়ার যৌথ নিলাম-ডাক, বুলগেরিয়া বা হাঙ্গেরির পাশাপাশি রোমানিয়ার একটি প্রস্তাব এবং জার্মানি এবং নেদারল্যান্ডসের একমাত্র নিলাম-ডাক ছিল।
উয়েফার তৎকালীন সভাপতি মিশেল প্লাতিনি বলেছিলেন, ইউরোপীয় চ্যাম্পিয়নশিপ প্রতিযোগিতার ৬০তম "জন্মদিন" উদ্‌যাপনের জন্য এই আসরটি বেশ কয়েকটি দেশে "রোমান্টিক" একবারের আয়োজন হিসাবে আয়োজিত হবে। এই আসরের ম্যাচগুলো আয়োজনের জন্য প্রত্যেক দেশের অন্যতম সর্বাধিক ধারণক্ষমতাসম্পন্ন স্টেডিয়ামগুলোতে বেছে নেওয়া হয়েছিল; ইংল্যান্ডের লন্ডনের ওয়েম্বলি স্টেডিয়ামটি এই আসরের একটি সেমিফাইনাল ম্যাচ আয়োজনের পাশাপাশি উয়েফা ইউরোপীয় চ্যাম্পিয়নশিপের ইতিহাসে দ্বিতীয়বারের মতো ফাইনাল ম্যাচের আয়োজন করবে (ইতিপূর্বে ওয়েম্বলি স্টেডিয়ামে ১৯৯৬ সালের চেক প্রজাতন্ত্র এবং জার্মানির মধ্যকার ফাইনাল ম্যাচ আয়োজিত হয়েছে)। এই আসরের উদ্বোধনী ম্যাচটি রোমের স্তাদিও অলিম্পিকোতে অনুষ্ঠিত হয়েছিল, যেখানে স্বাগতিক ইতালি তুরস্কের মুখোমুখি হয়েছে। মূলত ১৩টি মাঠে খেলা অনুষ্ঠিত হওয়ার কথা ছিল, তবে পরবর্তীকালে দুই স্বাগতিক দেশকে অপসারণ করা হয়েছিল: ২০১৭ সালের ডিসেম্বর মাসে ব্রাসেল্‌সের ইউরোস্টেডিয়াম নির্মাণের বিলম্বের কারণে ২০২১ সালের এপ্রিল মাসে দর্শকরা উপস্থিত থাকতে পারবেন এমন কোন অনিশ্চয়তার কারণে ডাবলিনকে অপসারণ করা হয়েছিল। স্পেন তাদের আয়োজক শহর বিলবাও থেকে সেভিয়ায় পরিবর্তন করে ম্যাচে দর্শকের উপস্থিতির অনুমতি দিয়েছিল।
আল হিদায়া মসজিদ
আল হিদায়া মসজিদ (মালয়:Masjid Al Hidayah) হল একটি মসজিদ যা মালয়েশিয়ার সেলাঙ্গর, শাহ আলমের পেটলিং জেলায় অবস্থিত।
পিয়ের ফুশে
পিয়ের ফুশে (Pierre Fouché) (১৮৯১, ইল-স্যুর-তে-১৯৬৭) একজন ফরাসি শিক্ষাবিদ, ভাষাবিজ্ঞানী এবং সাংস্কৃতিক ভাষাতাত্ত্বিক। তিনি কাতালান ভাষার রুসিয়্যোঁ (যাকে ফরাসিতে Roussillonnais রুসিয়্যোঁনে বলা হয়) রূপটির উপর গবেষণার জন্য পরিচিত।
ফুশে স্ত্রাসবুর বিশ্ববিদ্যালয়, গ্র্যনোব্‌ল বিশ্ববিদ্যালয় ও প্যারিস বিশ্ববিদ্যালয়ে শিক্ষকতা করেন।
নামক্কাল লোকসভা কেন্দ্র
নামক্কাল লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর সালেম জেলার দক্ষিণ পশ্চিম অংশ ও সমগ্র নামক্কাল জেলা নিয়ে গঠিত৷
ইতিহাস
নামক্কাল লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। এই কেন্দ্রে তিনবার লোকসভা নির্বাচন হয়েছে৷
বিধানসভা কেন্দ্র গুলি
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্র (রসিপুরম) তফসিলী জাতিদের জন্য ও ১টি বিধানসভা কেন্দ্র (শান্তমঙ্গলম) তফসিলী উপজাতিদের জন্য সংরক্ষিত। বিধানসভা কেন্দ্রগুলি হলো,
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্র৷ এটি সালেম জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্র৷ এটি নামক্কাল জেলায় অবস্থিত৷ এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯৪ নং বিধানসভা কেন্দ্র৷ এটি নামক্কাল জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯৫ নং বিধানসভা কেন্দ্র। এটি নামক্কাল জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্র। এটি নামক্কাল জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯২ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এটি নামক্কাল জেলায় অবস্থিত৷
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন কোঙ্গুনাড়ু মাক্কল দেশীয় কাটচি-এর শ্রী এ. কে. পি. চিনরাজ।
বালুকা খাদ
সাধারণত উপকূলীয় শুকনো অঞ্চলে বালি খাদ পাওয়া যায়, যেখানে বাতাসের নেমে যাওয়া প্যাচগুলি স্থিতিশীল উদ্ভিজ্জ বালিয়াড়ির নগ্ন বালির উপর পড়ে বালি খাদের সৃষ্টি তৈরি হয়। সাধারণত, গাছের শিকড় বা অন্য কোন বাঁধার কারনে সক্রিয়ভাবে প্রবাহমান বালিয়াড়ি যখন গঠিত হয় না তখন বালি খাদ তৈরি হয় না। এই নিম্নচাপগুলি সাধারণত স্থিতিশীল টিলার উঁচু অংশে শুরু হয়, যেখানে তীব্র শুষ্কতা এবং বাতাসের তাণ্ডব বেশি, যা বালির বৃহত্তর পৃষ্ঠ খনন এবং পলি প্রবেশের অনুমতি দেয়। বেশিরভাগ সময়, অনাবৃত অংশ দ্রুত উদ্ভিদে ঢেকে যায়, প্রসারিত হয়ে বালুকা খাদ হওয়ার আগেই; তবে, যখন সুযোগ দেওয়া হয়, বায়ু ক্ষয় অনাবৃত পৃষ্ঠকে নিচু করে দেয় এবং একটি টানেলিং প্রভাব তৈরি করে, যা বাতাসের গতিকে আরো বাড়িয়ে দেয়। এই নিম্নমুখী চাপ অবিরত চলতে থাকে যতক্ষণ না এটি একটি অ-ক্ষয়ী স্তর বা অঙ্গসংস্থান একে সীমাবদ্ধ করে। ক্ষয়িষ্ণু পদার্থগুলি টিলার খাড়া ঢালু আরোহণ করে বাতাস যেখানে নিম্নমুখী হয় সেখানে জমা হয়, যা একটি বালিয়াড়ির উদ্ভিদগুলোকে ঢেকে দেয়, যা নিম্নচাপকে বৃহত্তর অঞ্চলে নিয়ে যায়; এটি একটি প্রক্রিয়া যা অধিবৃত্তসদৃশ টিলা তৈরিতে সহায়তা করে।
উদ্ভিদসমূহ
যদিও বিশ্বজুড়ে বিভিন্ন বালিয়াড়ি পরিবেশের মধ্যে বিভিন্ন ধরনের উদ্ভিদ রয়েছে, তবে বেশিরভাগ উদ্ভিদ প্রজাতিগুলি মূল ভূমিকা পালন করে, তাদের প্রতিরক্ষামূলক আচ্ছাদন ক্ষয় দমন করতে কতটা শক্তিশালী তার উপর নির্ভর করে বালুকা খাদ গঠিত হবে কিনা। কিছু অগ্রগামী প্রজাতি টিলা উন্মুক্ত হয়ে গেলেও আরও অধিক ক্ষয় দমন করতে পারে।